Õsenetupuhtohkõ tukurãkase Ritonõpo a tõmipona toehse oexirykõke . Opyno xine itamurume kynexine omenekatone roropa typoenõme oehtohkõme . Oorypyrykõ tykorokase mana . Naeroro imehnõ pyno ehtoko . Kure toto riry poko osenetupuhtoko . “ Imehnõ motye ase kure , ” kara ehtoko . Typoenõ pyno nohpo ehtoh sã tomeseke ehtoko imehnõ maro . Penekehpyra ehtoko roropa imehnõ kure ehtoh eraximary poko oya xine .
